มหกรรมปันผล JAS เริ่มแล้ว! งวดแรกประเดิมจ่าย 890 ลบ.จากกำไรสะสม
มหกรรมปันผล JAS เริ่มแล้ว! งวดแรกประเดิมจ่าย 890 ลบ.จากกำไรสะสม
10 พ.ย. 2559

บริษัทจัสมิน อินเตอร์เนชั่นแนล จำกัด (มหาชน) หรือ JAS ประกาศจ่ายปันผลจากกำไรสะสม ประเภทเงินสดในอัตราหุ้นละ 0.15 บาทต่อหุ้น โดยจะขึ้นเครื่องหมาย XD 22 พ.ย. 59 กำหนดจ่ายปันผล 9 ธ.ค. 59
ทั้งนี้หากคิดการจ่ายปันผลดังกล่าวจากจำนวนหุ้นที่มีสิทธิออกเสียงจำนวน 5,936,957,115 หุ้น จะคิดเป็นเงินสำหรับการจ่ายปันผลครั้งนี้จำนวน 890,543,567.25 ล้านบาท และเมื่อคิดจากสัดส่วนที่ “นาย พิชญ์ โพธารามิก” ถือหุ้นอยู่ ณ ตอนนี้จำนวน 4,276,677,374 หุ้น หรือ 72.03% นั่นเท่ากับว่า เงินปันผลพิเศษก้อนดังกล่าวจะเข้ากระเป๋า ”พิชญ์ โพธารามิก” ไปจำนวน 641,501,606 ล้านบาท ด้วยเช่นกัน
อนึ่ง JAS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 967.48 ล้านบาท หรือมีกำไรสุทธิ 0.16 บาทต่อหุ้น เพิ่มขึ้น 10% จากช่วงเดียวกันของปีก่อนที่มีกำไรสุทธิ 882.55 ล้านบาท หรือมีกำไรสุทธิ 0.13 บาทต่อหุ้น
อย่างไรก็ตาม ผลการดำเนินงานช่วง 9 เดือนแรกมีกำไร 2.08 พันล้านบาท หรือ 0.31 บาทต่อหุ้น ลดลง 83% จากช่วงเดียวกันของปีก่อนที่มีกำไรสุทธิ 1.4 หมื่นล้านบาท หรือ 2.10 บาทต่อหุ้น
 
 
 